**Ministru kabineta noteikumu projekta “Grozījumi Ministru kabineta 2020.gada 10.novembra noteikumos Nr.675 “Noteikumi par atbalsta sniegšanu nodokļu maksātājiem to darbības turpināšanai Covid –19 krīzes apstākļos” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt Ministru kabineta 2020.gada 10.novembra noteikumos Nr.675 “Noteikumi par atbalsta sniegšanu nodokļu maksātājiem to darbības turpināšanai Covid – 19 krīzes apstākļos” noteiktos atbalsta pieteikšanas, aprēķināšanas un saņemšanas nosacījumus, vienlaikus nodalot atbalstu, kas piešķirams visiem darba devējiem, kuriem ārkārtējās situācijas apstākļos ir ierobežota saimnieciskā darbība un darbinieki tiek nodarbināti nepilnu darba laiku (subsīdija algai), no atbalsta, kas tiks paredzēts citā regulējumā un kas paredzēts būtisku kritumu un saimnieciskās darbības dīkstāvi skārušiem darba devējiem, pašnodarbinātām personām kā arī patentmaksātajiem.  Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts “Grozījumi Ministru kabineta 2020.gada 10.novembra noteikumos Nr.675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos” (turpmāk – Noteikumu projekts) izstrādāts, balstoties uz 2020. gada 13. novembrī nolemto Krīzes vadības grupā uzņēmējdarbības un nodarbinātības veicināšanai (izveidota ar Ministru prezidenta 2020. gada 16. marta rīkojumu Nr. 2020/1.2.1.-62) un pamatojoties uz 2020.gada 23.novembra sadarbības sanāksmē nolemto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie 2020.gada 10.novembra Ministru kabineta noteikumi Nr. 675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos” (turpmāk - MK noteikumi) nosaka kārtību kādā pieprasa un piešķir atbalstu par darbinieku, pašnodarbināto personu un patentmaksātāju to atlīdzības kompensēšanai, kā arī kārtību kādā pieprasa un piešķir atbalstu nepilnu darba laiku strādājošu darbinieku atlīdzības kompensēšanai. Noteikumu projekts paredz precizēt nosacījumus atbalsta saņemšanai, lai padarītu normas saprotamākas, vienlaikus izslēdzot nozaru ierobežojumu un atbalstu par dīkstāvi darbiniekiem, pašnodarbinātām personām kā arī patentmaksātajiem, jo minētajai mērķa grupai būs alternatīvs atsevišķs atbalsta regulējums, kas būs paredzēts tikai tiem, kuri ārkārtējas situācijas ietekmē ir spiesti nevis daļēji bet pilnībā pārtraukt darbinieku nodarbināšanu vai saimniecisko darbību.  Noteikumu projektā precizēts atbalsta periods, sasaistot to gan ar ārkārtas situācijas periodu, gan apstākli, ka saimnieciskās darbības atjaunošanai ir nepieciešams garāks periods par valstī noteiktās ārkārtas situācijas periodu.  No Noteikumu projekts tiek izslēgta II., IV. un V. nodaļa un attiecīgi izslēgti punkti, kas noteica dīkstāves atbalstu darbiniekiem, pašnodarbinātām personām un patentmaksātājiem, valsts atbalsta normas, kā arī vienlaikus arī izslēgts MK noteikumu 1. un 2. pielikums, kas noteica atbalstāmās nozares uz dīkstāves atbalstu. Tā kā subsīdiju atbalsts nepilna darba laika darbiniekiem attiecas uz visu ekonomiku un nav selektīvs, izstrādātie atbalsta instrumenti atbilst Eiropas Komisijas Pagaidu regulējuma valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem un 2020.gada 13.oktobrī pieņemtajiem grozījumiem) (angliski - *Temporary Framework to support the economy in the context of the COVID-19 outbreak*) (turpmāk – Komisijas paziņojums) 42. apakšpunktam, t.i. MK noteikumos paredzētais atbalsts nav uzskatāms par valsts atbalstu, tāpēc to piemērošanas uzsākšanai nav nepieciešams saņemt saskaņojumu no Eiropas komisijas.    Tāpat tiek precizēts MK noteikumu 3. punkts, paredzot, ka uz atbalstu ir tiesīgi pieteikties darba devēji, kuru ienākumi no saimnieciskās darbības konkrētajā atbalsta mēnesī, salīdzinot ar vidējiem ienākumiem 2020. gada augustā, septembrī un oktobrī, kad uzņēmums faktiski darbojies, ir samazinājušies ne mazāk kā par 20 % neatkarīgi no tā, kādam darbības veidam atbilst tā saimnieciskā darbība. Attiecīgi tiek precizēti arī MK noteikumu 14.punkts, 15.1. un 15.2. apakšpunkti, svītrojot no MK noteikumiem atsauces uz punktiem, kas saistīti ar saimnieciskās darbības atbilstību noteiktam darbības veidam.  Lai nodrošinātu, ka atbalstam piesakās tādi darba devēji, kas pamatoti ir cietuši pandēmijas krīzes dēļ un lai nodrošinātu, ka atbalsts ir mērķtiecīgi vērts uz saņēmējiem, kuriem ir bijušas pastāvīgas un ilgtermiņa darba tiesiskās attiecības, Noteikumu projekts paredz, ka algas subsīdiju nepiešķir par tādiem darbiniekiem, kuri tiesiskās attiecības uzsākuši pēc 2020.gada 1.novembra.  Ņemot vērā to, ka no Noteikumu projekta tiek izslēgts atbalsts par dīkstāvi pašnodarbinātām personām un patentmaksātājiem attiecīgi precizēts Noteikumu projekts un izslēgta norma, kas paredzēja Valsts ieņēmumu dienesta mājas lapā publicēt arī patentmaksātājus un pašnodarbinātās personas, kuras saņēmušas atbalstu.  Noteikumu projekts papildināts ar normu, kas paredz, ja atbalsts piešķirts šo noteikumu noteiktajā kārtībā, summējot ar atbalstu, kas noteikts Ministru kabineta noteikumos “Noteikumi par dīkstāves atbalsta sniegšanu nodokļu maksātājiem to darbības turpināšanai Covid –19 izraisītās krīzes situācijas apstākļos”, tas kopā pie visiem darba devējiem vai dažādās nodarbinātības formās kopā nedrīkst pārsniegt 1000 eiro vienam darbiniekam par kalendāra mēnesi. Vienlaikus arī paredzot, ka darbinieks pie viena darba devēja par vienu un to pašu periodu var saņemt tikai vienu atbalstu, t.i., ja darba devējs piesakās algu subsīdijas atbalstam šo noteikumu noteiktajā kārtībā, tad tam pašam darbiniekam nevar vienlaicīgi piešķirt arī dīkstāves atbalstu, kas noteikts Ministru kabineta noteikumos “Noteikumi par dīkstāves atbalsta sniegšanu nodokļu maksātājiem to darbības turpināšanai Covid –19 izraisītās krīzes situācijas apstākļos”. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija, Valsts ieņēmumu dienests. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs Noteikumu projekta pielikumā noteiktajos darbības veidos darbojošos un Noteikumu projektā noteikto ieņēmumu kritumu piedzīvojošos darba devējus un to darbiniekus. Atbalsta mehānisma nodrošināšana ietekmēs Valsts ieņēmumu dienesta darbību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2020.gads** | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 39 000 000 | 0 | 39 000 000 | 0 | 0 | 0 |
| 2.1. valsts pamatbudžets | 0 | 39 000 000 | 0 | 39 000 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -39 000 000 | 0 | -39 000 000 | 0 | 0 | 0 |
| 3.1. valsts pamatbudžets | 0 | -39 000 000 | 0 | -39 000 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | -39 000 000 | X | -39 000 000 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pēc CSP datiem pavisam nodarbināti ir 867 tūkstoši darbinieku, no kuriem privātajā sektorā 607 tūkstoši darbinieku. Bez darba ienākumiem ir 63 tūkstoši. Ņemot vērā programmas nosacījumus, ja tiktu pieteikti pilnīgi visi darbinieki (~543 tūkstoši), tad kopējā atbalsta summa pārsniegtu 190 milj eiro.  Pieņemot ka 30% no darba kolektīva tiks pieteikta darba algu subsīdijai (jo daļa darbinieku tiks pieteikti dīkstāves pabalstam un daļai uzņēmumu nav apgrozījuma krituma) kopējā ietekme uz budžetu veidosies ap 39 milj eiro mēnesī | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |
| --- | --- |
| **1. tabula**  **Tiesību akta projekta atbilstība ES tiesību aktiem** | |
| Attiecīgā ES tiesību akta datums, numurs un nosaukums | Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un atbalsta risinājuma steidzama ieviešana, lai mazinātu krīzes radītās sekas. |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts ieņēmumu dienesta esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Ekonomikas ministrs J. Vitenbergs**

**Vīza:**

**Valsts sekretāra vietā,**

**valsts sekretāra vietniece Z.Liepiņa**